กระทรวงวัฒนธรรม เปิดผลสำรวจวันแห่งความรักกว่าร้อยละ 74 อยากส่งความรักให้พ่อแม่
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ได้ร่วมกับสวนดุสิตโพล สำรวจความคิดเห็นประชาชนที่มีต่อวันแห่งความรัก ปี 2566 กว่าร้อยละ 35 ไม่ค่อยให้ความสำคัญกับวันแห่งความรัก 14 กุมภาวันวาเลนไทน์ในปีนี้ โดยบุคคลที่คิดจะมอบความรักหรือส่งความรู้สึกที่ดีอันดับหนึ่งร้อยละ 74 คือพ่อแม่/ผู้ปกครอง รองลงมา คนรัก เพื่อน ครูอาจารย์ และศิลปิน นักแสดง อาทิ ลิซ่า  Blackpink BTS NCT กว่าร้อยละ 46 ต้องการความรักจากพ่อแม่ และคนรัก โดยกว่าร้อยละ 64 ตั้งใจจะบอกรักด้วยคำพูดด้วยตนเอง รองลงมาคือกอด หอมแก้ม และบอกรักผ่าน Social มอบดอกไม้ และช็อกโกแลต  ส่วนความใฝ่ฝันร้อยละ 68 อยากมีความรักแบบอบอุ่น ดูแลใส่ใจซึ่งกันและกัน แสดงออกอย่างเสมอต้นเสมอปลาย กิจกรรมส่งเสริมความรักที่อยากทำคือ ทำอาหาร พักผ่อนท่องเที่ยว ดูซีรีย์ ฟังเพลงที่บ้าน  ไหว้พระทำบุญ คู่รักตัวอย่างร้อยละ 73 คิดว่าเป็นบิดา - มารดา รองลงมาคือคู่รัก ศิลปิน-ดารา ประโยคที่ทำให้ท่านประทับใจร้อยละ 88 คิดว่าคำว่า รักและรักนะ รองลงมาอยู่ด้วยกันไปนานๆ นะ I LOVE YOU ฉันรักคุณและขอบคุณที่รักกันพร้อมเสนอแนะให้มีการจัดกิจกรรมรณรงค์ ปรับเปลี่ยนทัศนคติวันวาเลนไทน์เป็นวันแห่งความรักของครอบครัว ให้ความรู้ความเข้าใจในเรื่องเพศสัมพันธ์แก่เยาวชนอย่างปลอดภัย